Austria îi obligă pe români să stea în carantină și îi avertizează pe cetățeni să nu călătorească la noi în țară.
Guvernul austriac a emis un avertisment de călătorie pentru România, Bulgaria și R. Moldova. Cancelarul Sebastian Kurz a făcut un apel urgent către populație pentru a nu călători în aceste țări. Totodată, românii care ajung în Austria vor sta 14 zile în carantină.
Guvernul austriac își sfătuiește cetățenii să evite călătoriile în România, Bulgaria și Moldova din cauza înmulțirii cazurilor de infecții cu coronavirus, relatează www.nachrichten.at.De asemenea, românii care ajung în Austria trebuie să stea în carantină 14 zile. În aceeași situație sunt și bulgarii și cetățenii din R. Moldova.Kurz a anunțat că vor exista controale mai stricte la frontiera din est. Vor fi verificați mai atent cei care sosesc din Balcani. Numărul polițiștilor de frontieră a fost dublat.